Rollatorer er et af de mest udbredte hjælpemidler, og vi ser flere og flere modeller og farver i gadebilledet. Én af grundende til, at vi ser et større og bredere udvalg i vores bybilleder, kan være, at der er kommet mere fokus på, at vores seniorer skal have bedst mulig livskvalitet. Både det offentlige og hele sundhedsområdet er gennem de sidste 10 år blevet bedre til at fokusere de ældres trivsel og sundhed, samt forebyggelse af faldulykker grundet balanceproblemer eller nedsat muskelstyrke. Det er hér, hjælpemidlerne kommer på banen.